6.  โครงการดำเนินงานในอนาคต

6.1 ด้านเทคโนโลยีเพื่อพัฒนางานภายในธนาคาร

ธนาคารได้เตรียมการพัฒนาระบบเพื่อเชื่อมโยงเอกสาร ข้อมูลการปฏิบัติงานของทุกสาขา สำนักธุรกิจและศูนย์ปฏิบัติการเข้าด้วยกัน เพื่อให้เกิดความรวดเร็วในการติดต่อสื่อสาร ลดค่าใช้จ่ายและเวลาในการปฏิบัติงาน ซึ่งจะส่งผลให้การประสานงานระหว่างหน่วยงานต่าง ๆ มีประสิทธิภาพ เพื่อให้สามารถบริการลูกค้าได้รวดเร็วและสะดวกยิ่งขึ้น อีกทั้งยังเป็นการรองรับการแข่งขันทางธุรกิจที่ทุกธนาคารต่างมุ่งปรับคุณภาพบริการเป็นสำคัญ 

สำหรับงานฐานข้อมูลลูกค้านั้น
ธนาคารได้เริ่มต้นพัฒนาฐานข้อมูลลูกค้าเพื่อให้สอดคล้องกับโครงสร้างองค์กรปัจจุบันที่ยึดกลุ่มลูกค้าเป็นสำคัญ
แต่อย่างไรก็ตาม
ธนาคารยังจำเป็นต้องใช้เวลาอีกระยะหนึ่งเพื่อให้ฐานข้อมูลลูกค้ามีความสมบูรณ์ยิ่งขึ้น
และเพิ่มประสิทธิภาพในการนำข้อมูลลูกค้ามาใช้ให้เกิดประโยชน์ต่อการบริการ การขาย
และการพัฒนาผลิตภัณฑ์เพื่อรองรับความต้องการของลูกค้าประเภทบุคคล
และประเภทธุรกิจแต่ละกลุ่มที่มีความต้องการที่แตกต่างกัน

6.2 การสร้างสัมพันธ์กับลูกค้า

ตามที่ธนาคารได้รับความสำเร็จจากการเสริมทักษะความรู้แก่ SMEs
เพื่อให้เกิดการบริหารธุรกิจอย่างเป็นระบบ จนเป็นที่ชื่นชอบของผู้ประกอบการ SMEs
ธนาคารจึงได้คิดหาวิธีขยายธุรกิจของผู้ประกอบการ SMEs จากเดิมที่ประกอบธุรกิจตามลำพัง
ซึ่งมีส่วนทำให้วัตถุดิบและอุปกรณ์ที่ใช้มีต้นทุนสูง
โดยธนาคารได้คิดรูปแบบแนวทางสนับสนุนการสร้างเครือข่ายคุณภาพสำหรับกลุ่มผู้ประกอบการธุรกิจ
SMEs และกลุ่มผู้ประกอบการเกษตรก้าวหน้า ในการนี้ ธนาคารจะเป็นแรงสนับสนุน
เพื่อประสานความสัมพันธ์ระหว่างภาคเอกชนในการพัฒนาคุณภาพ โดยเริ่มจากผู้ผ่านการอบรม SMEs
หลักสูตรบัวหลวง รวมตัวกันเป็นชมรมบัวหลวง SMEs ซึ่งผู้ประกอบการทั้งหลายจะ
เชื่อมโยงแผนธุรกิจ มีการเรียนรู้ร่วมกัน เพื่อบริหารต้นทุนอย่างมีประสิทธิภาพ
สร้างเครือข่ายการผลิต และการตลาดให้เกิดความแข็งแกร่ง
สำหรับกลุ่มที่มีความแข็งแกร่งจะได้พัฒนาสู่ระบบกลุ่ม (Cluster) ต่อไป

6.3 การพัฒนาและเสริมสร้างความสามารถพื้นฐาน

ธนาคารจะมีการนำระบบงานสินเชื่อ ระบบเงินฝากและระบบข้อมูลลูกค้าที่เป็น Standard
Software Package มาใช้
อันจะเป็นประโยชน์ต่อการปรับเพิ่มประสิทธิภาพและบำรุงรักษาในระยะยาว
และช่วยเพิ่มความสามารถในการแข่งขันในเรื่องการออกผลิตภัณฑ์ใหม่ ๆ ให้แก่หน่วยงานธุรกิจ
และเพิ่มความสามารถในการวิเคราะห์ข้อมูล เนื่องจากระบบงานสินเชื่อ เงินฝาก
และข้อมูลลูกค้าทั้งหมดทำงานอยู่บน Platform เดียวกัน

ในส่วนของการสนับสนุนหน่วยงานธุรกิจด้านอื่น ๆ
ธนาคารยังมีการทบทวนและปรับปรุงระบบการปฏิบัติงานของศูนย์ปฏิบัติการ
และหน่วยงานสนับสนุนอย่างต่อเนื่อง เพื่อพัฒนามาตรฐานการปฏิบัติงานให้รวดเร็วยิ่งขึ้น
และลดต้นทุนการปฏิบัติการ
อีกทั้งมีการพัฒนาผลิตภัณฑ์และช่องทางบริการเพิ่มเติมให้ตรงกับความต้องการของ
ลูกค้าที่ซับซ้อนและหลากหลายมากขึ้น

6.4 ด้านกลยุทธ์หน่วยงานธุรกิจ

ธนาคารจะทำการศึกษาต่อเนื่องถึงศักยภาพในการดำเนินธุรกิจ
และความสามารถในการทำกำไรทั้งในปัจจุบันและในอนาคตของสายลูกค้าธุรกิจ
โดยการทำวิเคราะห์แนวโน้มการเจริญเติบโตของตลาด ความต้องการของลูกค้า สภาวะการแข่งขัน
สถานะของคู่แข่ง ศักยภาพการดำเนินงานของธนาคาร
และวิธีประกอบการของผู้ประกอบการสถาบันการเงินระดับโลก และภูมิภาคบางแห่ง
อันนำมาซึ่งกระบวนการกำหนดแนวทางในการดำเนินธุรกิจสำหรับช่วงต่อไป
เพื่อให้สายงานเป็นผู้นำในตลาดนั้น ๆ

5.  ด้านโครงสร้างองค์กรและรูปแบบการประกอบการ

ที่ผ่านมาธนาคารได้มีการปรับโครงสร้างองค์กร โดยการจัดตั้งหน่วยงานธุรกิจ สาขา ศูนย์ปฏิบัติการ
หน่วยงานสนับสนุนด้านบุคลากร และด้านการบัญชีและการเงิน
ซึ่งธนาคารจะมีการพัฒนาโครงสร้างองค์กรต่อไป และปรับปรุงวิธีการทำงานของหน่วยงานต่าง ๆ
เพื่อให้ได้รับประโยชน์จากโครงสร้างรูปแบบใหม่อย่างสูงสุด
รวมทั้งการปรับปรุงการทำงานของสายเทคโนโลยี การปรับวิธีการทำงานของหน่วยงานธุรกิจ
หน่วยงานผลิตภัณฑ์และช่องทางบริการ หน่วยงานสนับสนุนและศูนย์ปฏิบัติการ
ให้ทำงานในลักษณะที่สอดประสานกันมากขึ้น
เพื่อให้ธนาคารสามารถขยายธุรกิจกับลูกค้าแต่ละกลุ่มของธนาคารและลูกค้าใหม่ได้อย่างมีประสิทธิภาพ
และเป็นรากฐานในการ เติบโตอย่างมั่นคงในอนาคต